LIETUVOS DARBO BIRŽOS
prie socialinės apsaugos ir darbo ministerijos
DIREKTORIUS

ĮSAKYMAS

DĖL SUBSIDIJŲ GAVĖJŲ, NESANČIŲ PERKANČIOSIOMIS ORGANIZACIJOMIS PAGAL LIETUVOS RESPUBLIKOS VIEŠŲJŲ PIRKIMŲ ĮSTATYMĄ, PREKIŲ, PASLAUGŲ AR DARBŲ PIRKIMO TAISYKLIŲ PATVIRTINIMO

2015 m. vasario 11 d. Nr. V-89

Vilnius

Vadovaudamasis Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1-499 „Dėl Aktyvios darbo rinkos politikos priemonių įgyvendinimo sąlygų ir tvarkos aprašo patvirtinimo“ patvirtinto Aktyvios darbo rinkos politikos priemonių įgyvendinimo sąlygų ir tvarkos aprašo 103, 150, 184 punktais ir Lietuvos Respublikos socialinės apsaugos ir darbo ministro 2012 m. kovo 9 d. įsakymu Nr. A1-135 „Dėl Valstybės pagalbos teikimo socialinėms įmonėms tvarkos aprašo patvirtinimo“ patvirtinto Valstybės pagalbos teikimo socialinėms įmonėms tvarkos aprašo 6 punktu:

1. T v i r t i n u Subsidijų gavėjų, nesančių perkančiosiomis organizacijomis pagal Lietuvos Respublikos viešųjų pirkimų įstatymą, prekių, paslaugų ar darbų pirkimo taisykles (toliau – Taisyklės) (pridedama).

2. Į p a r e i g o j u teritorinių darbo biržų direktorius:

2.1. supažindinti subsidijų gavėjus su patvirtintomis Taisyklėmis prieš pasirašant sutartis dėl paramos darbo vietoms steigti priemonių įgyvendinimo ar subsidijos išmokėjimo ir panaudojimo tvarkos;

2.2. kontroliuoti, kad subsidijų gavėjai pirkimus atliktų vadovaudamiesi patvirtintų Taisyklių nuostatomis ir būtų užtikrintas Užimtumo fondo, valstybės biudžeto, Europos Sąjungos struktūrinių fondų ir kitų fondų lėšų panaudojimas pagal paskirtį;

2.3. teikti konsultacijas subsidijų gavėjams dėl pirkimų vykdymo pagal patvirtintas Taisykles.

3. P r i p a ž į s t u netekusiu galios Lietuvos darbo biržos prie Socialinės apsaugos ir darbo ministerijos (toliau – Lietuvos darbo birža) direktoriaus 2009 m. vasario 25 d. įsakymą Nr. V-89 „Dėl subsidijų gavėjų, steigiančių (pritaikančių) darbo vietas darbo biržoje registruotiems asmenims; įmonių, įgyvendinančių vietines užimtumo iniciatyvas; įmonių, kurioms suteiktas socialinės įmonės statusas, naudojant užimtumo fondo, valstybės biudžeto, Europos sąjungos struktūrinių fondų ir kitų fondų lėšas, nesantiems perkančiąja organizacija pagal Lietuvos Respublikos viešųjų pirkimų įstatymą, prekių, paslaugų ar darbų pirkimo taisyklių patvirtinimo“.

4. Pavedu:

4.1. Teisės skyriui teisės aktų nustatyta tvarka organizuoti šio įsakymo paskelbimą Teisės aktų registre ir Lietuvos darbo biržos interneto svetainėje;

4.2. šio įsakymo vykdymo kontrolę Lietuvos darbo biržos direktoriaus pavaduotojui pagal administruojamą sritį.

Direktorius	Vidas Šlekaitis

PATVIRTINTA

Lietuvos darbo biržos prie Socialinės apsaugos ir darbo ministerijos direktoriaus 2015 m. vasario 11 d. įsakymu Nr. V-89

SUBSIDIJŲ GAVĖJŲ, NESANČIŲ PERKANČIOSIOMIS ORGANIZACIJOMIS PAGAL LIETUVOS RESPUBLIKOS VIEŠŲJŲ PIRKIMŲ ĮSTATYMĄ, PREKIŲ, PASLAUGŲ AR DARBŲ PIRKIMO TAISYKLĖS

I. BENDROSIOS NUOSTATOS

1. Subsidijų gavėjų, nesančių perkančiosiomis organizacijomis pagal Lietuvos Respublikos viešųjų pirkimų įstatymą, prekių, paslaugų ar darbų pirkimo taisyklės (toliau – Taisyklės) nustato pirkimų tvarką Užimtumo fondo, valstybės biudžeto, Europos Sąjungos struktūrinių fondų ir kitų fondų lėšų subsidijų gavėjams, nesantiems perkančiąja organizacija pagal Viešųjų pirkimų įstatymą, šių pirkimų subjektų teises, pareigas ir atsakomybę, pirkimų kontrolės tvarką tais atvejais, kai prekių, paslaugų ar darbų pirkimus (toliau – pirkimas) vykdo darbdaviai ar asmenys, registruoti teritorinėje darbo biržoje kaip darbo ieškantys asmenys arba bedarbiai, įgyvendinantys Lietuvos Respublikos užimtumo rėmimo įstatymo 29 straipsnio 1 dalyje nurodytas aktyvios darbo rinkos politikos priemones ir socialinės bei neįgaliųjų socialinės įmonės, kurioms skiriama valstybės parama pagal Lietuvos Respublikos socialinių įmonių įstatymo 13 straipsnio 1 dalies 2, 3 punktus ir 2 dalies 1 punktą (toliau – subsidijos gavėjas).

2. Taisyklėmis turi vadovautis subsidijos gavėjas, nesantis perkančiąja organizacija pagal Viešųjų pirkimų įstatymą, kai pirkimą vykdo vadovaudamasis:

2.1. Sutartimi, sudaryta su teritorine darbo birža dėl paramos darbo vietoms steigti priemonių įgyvendinimo:

2.1.1. Darbo vietų steigimo sutartimi;

2.1.2. vietinių užimtumo iniciatyvų projekto įgyvendinimo sutartimi;

2.1.3. Savarankiško užimtumo rėmimo sutartimi;

2.2. Sutartimi dėl subsidijos išmokėjimo ir panaudojimo tvarkos, sudaryta su Lietuvos darbo birža prie Socialinės apsaugos ir darbo ministerijos (toliau – Lietuvos darbo birža).

3. Pirkimas turi būti atliekamas vadovaujantis lygiateisiškumo, nediskriminavimo ir skaidrumo principais.

4. Už tinkamą pirkimo vykdymą yra atsakingas subsidijos gavėjas.

5. Šiose Taisyklėse vartojamos sąvokos:

5.1. Pirkimo komisija – subsidijos gavėjo vadovo sprendimu sudaryta komisija pirkimui/pirkimams šiose Taisyklėse nustatyta tvarka organizuoti ir atlikti.

5.2. Pirkimo organizatorius– subsidijos gavėjo vadovo sprendimu paskirtas darbuotojas arba subsidijos gavėjas, šių Taisyklių 2.1.3 papunktyje nurodytu atveju, kuris Taisyklių nustatyta tvarka organizuoja ir atlieka pirkimą/pirkimus, kai tokiam pirkimui/pirkimams atlikti nesudaroma pirkimo komisija.

5.3. Prekių tiekėjas, paslaugų teikėjas, rangovas (toliau – tiekėjas) – ūkio subjektas (fizinis ar juridinis asmuo arba tokių asmenų grupė), galintis pasiūlyti arba siūlantis prekes, paslaugas ar darbus.

5.4. Prekių, paslaugų ar darbų tiekėjo pasiūlymas (toliau – pasiūlymas) – tiekėjo raštu teikiamas dokumentas, kuriuo siūloma tiekti prekes, teikti paslaugas ar atlikti darbus pagal subsidijos gavėjo nustatytas pirkimo sąlygas.

5.5. Prekių, paslaugų ar darbų pirkimo-pardavimo sutartis (toliau – pirkimo sutartis) – subsidijos gavėjo ir pirkimą laimėjusio tiekėjo sutartis dėl prekių, paslaugų ar darbų perdavimo, apmokėjimo ir kitų sąlygų.

5.6. Preliminari numatomos sudaryti pirkimo sutarties vertė – numatomos sudaryti pirkimo sutarties vertė, skaičiuojama imant visą mokėtiną sumą eurais be pridėtinės vertės mokesčio (toliau – PVM), įskaitant visas pirkimo sutarties pasirinkimo pratęsimo galimybes.

5.7. Techninė specifikacija – dokumentas, kuriame nurodyti techniniai reikalavimai, kuriuos turi atitikti perkama prekė, paslauga ar darbas.

II. PIRKIMO PRADŽIA IR PABAIGA

6. Pirkimas prasideda, kai subsidijos gavėjas:

6.1. paskelbia apie pirkimą regioniniame ar nacionaliniame laikraštyje, jeigu pirkimas atliekamas konkurso būdu;

6.2. kreipiasi į tiekėją (tiekėjus) prašydamas pateikti pasiūlymą (pasiūlymus), kai pirkimas atliekamas apklausos būdu ir apie pirkimą viešai neskelbiama.

7. Pirkimas pasibaigia, kai:

7.1. sudaroma pirkimo sutartis;

7.2. atmetami visi pasiūlymai;

7.3. per nustatytą terminą nepateikiamas nė vienas pasiūlymas;

7.4. pasibaigia pasiūlymų galiojimo laikas ir pirkimo sutartis nesudaroma dėl priežasčių, kurios priklauso nuo tiekėjų valios;

7.5. visi tiekėjai atsiima pasiūlymus ar atsisako sudaryti pirkimo sutartį.

III. NUMATOMO PIRKIMO VERTĖS NUSTATYMAS

8. Numatomo pirkimo vertė skaičiuojama eurais be PVM.

9. Jeigu prekės ar paslaugos per einamuosius finansinius metus arba per 12 mėnesių nuo pirkimo pradžios perkamos vieną kartą ir sudarytos pirkimo sutarties nenumatoma atnaujinti, numatomo pirkimo vertė yra preliminari numatomos sudaryti pirkimo sutarties vertė.

10. Jeigu prekių ar paslaugų pirkimai atliekami reguliariai arba jei sudarytas pirkimo sutartis numatyta per tam tikrą laikotarpį atnaujinti, numatomo pirkimo vertė yra bendra visų perkamų prekių ar paslaugų to paties tipo pirkimo sutarčių, sudarytų per 12 mėnesių nuo pirmojo prekių pristatymo ar per pirkimo sutarties galiojimo laikotarpį, jeigu jis yra ilgesnis kaip 12 mėnesių, numatoma vertė.

11. Darbų pirkimo vertė yra visų dėl to paties objekto sudaromų darbų pirkimo sutarčių, nesvarbu per kokį laikotarpį jos bus sudaromos, verčių suma.

12. Panašiomis pirkimo sutartimis laikytinos pirkimo sutartys, kurios sudarytos dėl tos pačios rūšies (paskirties) prekių, arba dėl tos pačios rūšies paslaugų, arba darbų pagal Bendrojo viešųjų pirkimų žodyno, patvirtinto 2002 m. lapkričio 5 d. Europos Parlamento ir Tarybos reglamentu (EB) Nr. 2195/2002 „Dėl bendro viešųjų pirkimų žodyno“ (OL 2002 L 340, p. 1) (2007 m. lapkričio 28 d. Komisijos reglamento (EB) Nr. 213/2008, iš dalies keičiančio Europos Parlamento ir Tarybos reglamentą (EB) Nr. 2195/2002 dėl bendro viešųjų pirkimų žodyno (CPV) ir Europos Parlamento ir Tarybos direktyvas 2004/17/EB ir 2004/18/EB dėl viešųjų pirkimų tvarkos, kad CPV būtų atnaujintas, redakcija (OL 2008 L 74, p. 1), skaitmeninio kodo pirmus tris skaitmenis.

13. Subsidijos gavėjas neturi teisės skaidyti pirkimo, siekdamas išvengti šiose Taisyklėse nustatytos tvarkos.

14. Subsidijos gavėjas, vykdydamas konkretų pirkimą, turi teisę skaidyti pirkimo vertę į dalis, jei visoms išskaidytoms pirkimo dalims bus taikomas pirkimo būdas, pasirinktas pagal Taisyklių reikalavimus visai numatomo pirkimo vertei.

IV. PIRKIMO BŪDAI

15. Pirkimas gali būti vykdomas tik pagal subsidijos gavėjo parengtą sąmatą, nurodytą paraiškoje, kuri pateikiama teritorinei darbo biržai.

16. Prekės, paslaugos ar darbai gali būti perkami šiais būdais:

16.1. konkurso;

16.2. apklausos.

17. Konkurso būdu pirkimas turi būti atliekamas, kai perkant prekes, paslaugas ar darbus, preliminari numatomos sudaryti pirkimo sutarties vertė viršija 58 000 (penkiasdešimt aštuonis tūkstančius) eurų be PVM.

18. Apklausos būdu pirkimas gali būti atliekamas:

18.1. jeigu perkant prekes, paslaugas ar darbus, preliminari numatomos sudaryti pirkimo sutarties vertė yra lygi arba mažesnė nei 58 000 (penkiasdešimt aštuoni tūkstančiai) eurų be PVM;

18.2. šių Taisyklių 39.1. papunktyje nurodytu atveju, jeigu pirkimas konkurso būdu neįvyko, nes nebuvo gauta pasiūlymų arba visi gauti pasiūlymai konkursui buvo atmesti, nes neatitiko pirkimo dokumentuose nustatytų reikalavimų, o pirkimo sąlygos iš esmės nekeičiamos;

18.3 šių Taisyklių 39.2. papunktyje nurodytu atveju, jeigu pirkimas konkurso būdu neįvyko, nes visų pasiūlymų kainos yra per didelės, nepriimtinos subsidijos gavėjui, o pirkimo sąlygos iš esmės nekeičiamos.

V. KONKURSAS

19. Pirkimas konkurso būdu gali būti organizuojamas visais atvejais, neatsižvelgiant į preliminarią numatomos sudaryti pirkimo sutarties vertę.

20. Pirkimą konkurso būdu organizuoja ir atlieka pirkimo komisija, sudaryta subsidijos gavėjo vadovo sprendimu (potvarkiu, nutarimu, įsakymu). Už pirkimo komisijos veiksmus atsako subsidijos gavėjas. Subsidijos gavėjo vadovas sprendimu (potvarkiu, nutarimu, įsakymu) turi teisę pirkimą konkurso būdu pavesti organizuoti ir atlikti pirkimo organizatoriui.

21. Pirkimo komisijos sprendimai įforminami protokolais, jei pirkimą atlikti pavesta pirkimo organizatoriui – sprendimais.

22. Pirkimo komisija turi būti sudaroma ne mažiau kaip iš 3 asmenų. Pirkimo komisijos pirmininku skiriamas subsidijos gavėjo vadovas arba jo įgaliotas subsidijos gavėjo darbuotojas. Visiems subsidijos gavėjo planuojamiems pirkimams atlikti gali būti sudaroma viena pirkimo komisija. Subsidijos gavėjo vadovo sprendime turi būti nurodoma pirkimo komisijos personalinė sudėtis ir funkcijos.

23. Apie numatomą vykdyti konkursą privaloma skelbti regioniniame ar nacionaliniame šalies dienraštyje.

24. Skelbime turi būti ši informacija:

24.1. subsidijos gavėjo pavadinimas, buveinė (adresas), telefono ir fakso numeriai, elektroninio pašto adresas (jei turi);

24.2. bendras pirkimo objekto apibūdinimas;

24.3. pasiūlymų pateikimo vieta, terminas (data, valanda ir minutė), kuris negali būti trumpesnis kaip 14 kalendorinių dienų nuo konkurso paskelbimo regioniniame ar nacionaliniame šalies dienraštyje dienos, vokų su pasiūlymais atplėšimo vieta, data, valanda ir minutė. Vokų su pasiūlymais atplėšimo data, valanda bei minutė turi sutapti su pasiūlymų pateikimo termino pabaiga.

25. Subsidijos gavėjas turi saugoti leidinio, kuriame paskelbtas skelbimas, originalą.

26. Subsidijos gavėjas tą patį skelbimą apie pirkimą gali papildomai išspausdinti ir kituose leidiniuose, skelbti internete ir kitaip publikuoti.

27. Kvietime, kuris siunčiamas visiems į skelbimą atsiliepusiems tiekėjams, turi būti informacija, nurodyta Kvietimo pateikti pasiūlymą prekių, paslaugų ar darbų pirkimui formoje (toliau – kvietimas) (1 priedas). Tiekėjams turi būti suteiktos galimybės kreiptis dėl pirkimo sąlygų paaiškinimų.

28. Skelbimas apie pirkimą yra pirkimo dokumentų sudėtinė dalis. Skelbimuose esanti informacija vėliau papildomai gali būti neteikiama, jeigu kvietime pateikiama nuoroda į atitinkamą informaciją skelbime.

29. Kvietime nurodyta informacija negali skirtis nuo informacijos, nurodytos skelbime.

30. Siekiant išsiaiškinti, ar tiekėjas yra kompetentingas, patikimas ir pajėgus įvykdyti pirkimo sąlygas, kvietime gali būti nustatyti kvalifikaciniai reikalavimai. Keliami kvalifikaciniai reikalavimai negali dirbtinai riboti konkurencijos, turi būti pagrįsti ir proporcingi pirkimo objektui, tikslūs ir aiškūs. Teritorinės darbo biržos reikalavimu subsidijos gavėjas turi pateikti kvietime nustatytų kvalifikacijos reikalavimų pagrindimą. Jeigu nustatoma, kad tiekėjo pateikti kvalifikaciniai duomenys yra neišsamūs arba netikslūs, privaloma prašyti tiekėjo juos patikslinti per subsidijos gavėjo nurodytą terminą.

31. Tiekėjų pasiūlymai gali būti vertinami pagal mažiausios kainos vertinimo kriterijų arba pagal ekonominio naudingumo vertinimo kriterijų. Subsidijos gavėjas sprendimą, ar pasiūlymus vertinti pagal mažiausios kainos, ar ekonomiškai naudingiausio pasiūlymo vertinimo kriterijų, turi priimti, prieš rengiant pirkimo dokumentus.

32. Vertinant pagal ekonomiškai naudingiausio pasiūlymo vertinimo kriterijų, pirkimo sutartis sudaroma su tiekėju, pateikusiu naudingiausią pasiūlymą, išrinktą pagal kvietime nustatytus kriterijus. Tokie kriterijai, be kainos, paprastai yra kokybė, techniniai privalumai, estetinės ir funkcinės charakteristikos, aplinkos apsaugos charakteristikos, eksploatavimo išlaidos, efektyvumas, garantinio aptarnavimo ir techninės pagalbos, pristatymo datos, pristatymo laiko arba užbaigimo terminai. Tais atvejais, kai pirkimo sutarties įvykdymo kokybė priklauso nuo už pirkimo sutarties įvykdymą atsakingų darbuotojų kompetencijos, išrenkant ekonomiškai naudingiausią pasiūlymą, taip pat gali būti vertinama darbuotojų kvalifikacija ir patirtis.

33. Ekonomiškai naudingiausio pasiūlymo vertinimo kriterijų lyginamieji svoriai nustatomi taip, kad kainos lyginamojo svorio (X), kuris negali būti mažesnis kaip 60 balų, ir kitų kriterijų lyginamųjų svorių (Yi) balų intervalų viršutinių ribų suma būtų lygi 100:

X + ΣYi = 100

33.1. pasiūlymo ekonominis naudingumas (S) apskaičiuojamas sudedant tiekėjo pasiūlymo kainos (C) ir kitų kriterijų (T) balus:

.

33.2. pasiūlymo kainos (C) balai apskaičiuojami mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos vertinimui skirto balų intervalo viršutinės ribos (Xmax):

.

33.3. kriterijų (T) balai apskaičiuojami sudedant atskirų kriterijų (Ti) balus:

.

33.4. kriterijaus (Ti) balai apskaičiuojami sudedant šio kriterijaus parametrų (Ps) balus:

.

33.5. kriterijams (Ti) balai skiriami pagal detalizuotą balų skyrimo sistemą. Ekonominio naudingumo vertinimo kriterijų bei jų balų skyrimo sistema turi būti tiksli, aiški (detalizuota), neturi būti dviprasmybių, kad pasiūlymai būtų vertinami skaidriai ir tiekėjai galėtų suprasti balų skyrimo ir vertinimo tvarką;

33.6. jeigu kriterijus neturi parametrų, balai jam skiriami tiesiogiai.

34. Vykdant pirkimą konkurso būdu, derybos tarp subsidijos gavėjo ir tiekėjų, pateikusių pasiūlymus, draudžiamos, išskyrus Taisyklių 40 punkte numatytą atvejį.

35. Pasiūlymai vertinami tiekėjams nedalyvaujant.

36. Pasiūlymai turi būti atmesti, jeigu:

36.1. pasiūlymą pateikęs tiekėjas neatitinka pirkimo dokumentuose nustatytų kvalifikacinių reikalavimų arba, jei tiekėjas nepatikslino pateiktų neišsamių ar netikslių duomenų apie savo kvalifikaciją (jeigu buvo nustatyti kvalifikaciniai reikalavimai);

36.2. pasiūlymas neatitinka pirkimo dokumentuose nustatytų reikalavimų;

36.3. tiekėjas pasiūlė per didelę, subsidijos gavėjui nepriimtiną, kainą.

37. Tiekėjai, teikiantys pasiūlymus, gali dalyvauti vokų atplėšimo procedūroje. Posėdyje, kuriame atplėšiami vokai, dalyvaujantiems tiekėjams ar jų įgaliotiems atstovams turi būti skelbiamas pasiūlymą pateikusio tiekėjo pavadinimas ir pasiūlyme nurodyta kaina (tuo atveju, kai pasiūlymo kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais). Jeigu pasiūlymai yra vertinami ekonomiškai naudingiausio pasiūlymo vertinimo kriterijumi, tai skelbiamos ir pagrindinės techninės pasiūlymo charakteristikos.

38. Vokų atplėšimo posėdžio metu pasiūlymų kainos turi būti fiksuojamos vokų atplėšimo pirkimo komisijos posėdžio protokole arba sprendime, jei pirkimą vykdo pirkimo organizatorius.

39. Pirkimas gali būti atliekamas apklausos būdu Taisyklių VII skyriuje nustatyta tvarka, jeigu pirkimas konkurso būdu neįvyko:

39.1. nes nebuvo gauta pasiūlymų arba visi pasiūlymai buvo atmesti, nes neatitiko pirkimo dokumentuose nustatytų reikalavimų, o pirkimo sąlygos iš esmės nekeičiamos;

39.2 nes visų pasiūlymų kainos yra per didelės, nepriimtinos subsidijos gavėjui, o pirkimo sąlygos iš esmės nekeičiamos, kviečiami pasiūlymus pateikę tiekėjai, kurie atitinka subsidijos gavėjo nustatytus minimalius kvalifikacijos reikalavimus (jei jie buvo keliami) ir kurių pasiūlymai atitinka pirkimo dokumentuose nustatytus reikalavimus.

40. Jeigu pirkimas konkurso būdu neįvyko, nes visų pasiūlymų kainos yra per didelės, nepriimtinos subsidijos gavėjui, o pirkimo sąlygos iš esmės nekeičiamos, pasiūlymus pateikę tiekėjai, kurių pasiūlymai atitiko kvietime nustatytus reikalavimus, gali būti kviečiami derėtis.

41. Derybų metu subsidijos gavėjas su kiekvienu tiekėju atskirai derasi dėl pasiūlymo kainos, sąlygų. Derybos, laikantis Taisyklių 3 punkte nustatytų principų, vykdomos šių Taisyklių 66 punkte nustatyta tvarka.

VI. PASIŪLYMO KONKURSUI RENGIMAS IR PATEIKIMAS

42. Tiekėjas gali pateikti tik vieną pasiūlymą.

43. Jei tiekėjas yra fizinių ar juridinių asmenų grupė, jis gali pateikti pasiūlymą jungtinės veiklos sutarties pagrindu. Steigti naujo juridinio asmens neprivaloma.

44. Pasiūlyme turi būti pateikta informacija, nurodyta Tiekėjo pasiūlymo prekių, paslaugų ar darbų pirkimui formoje (2 priedas).

45. Kartu su pasiūlymu turi būti pateikiami tiekėjo kvalifikacijos atitikimą kvietime nustatytiems reikalavimams patvirtinantys dokumentai (jei kvalifikaciniai reikalavimai buvo nustatyti).

46. Pasiūlymas pateikiamas užklijuotame ir užantspauduotame, jei tiekėjas turi antspaudą, voke. Ant voko turi būti užrašytas pirkimo pavadinimas, tiekėjo pavadinimas ir adresas. Ant voko taip pat turi būti užrašas „Neatplėšti iki (nurodoma vokų su pasiūlymais atplėšimo data)“.

47. Pasiūlymas turi būti pasirašytas tiekėjo vadovo ar jo įgalioto asmens ir pateiktas subsidijos gavėjui paštu arba per kurjerį.

48. Prekių, paslaugų ar darbų kainos pateikiamos eurais. Jeigu pasiūlymuose kainos nurodytos užsienio valiuta, jos turi būti perskaičiuojamos eurais pagal Lietuvos banko nustatytą ir paskelbtą euro ir užsienio valiutos santykį paskutinę pasiūlymo pateikimo termino dieną. Į siūlomų prekių, paslaugų ar darbų kainą turi būti įskaičiuoti visi mokesčiai ir visos tiekėjo išlaidos (sandėliavimo, transportavimo, pakavimo, įrengimo ir kt.) bei nuolaidos.

49. Pasiūlymas turi būti pateiktas iki skelbime ir kvietime nurodyto pasiūlymų pateikimo termino pabaigos. Pasiūlymai konkursui, pateikti pavėluotai, neatplėšiami ir grąžinami juos pateikusiems tiekėjams.

50. Tiekėjas iki pasiūlymų pateikimo termino pabaigos turi teisę pakeisti arba atšaukti savo pasiūlymą. Pakeitimas arba pranešimas, kad pasiūlymas atšaukiamas, pripažįstamas galiojančiu, jei jis gaunamas raštu iki pasiūlymų pateikimo termino pabaigos.

51. Pasiūlymas turi galioti ne trumpiau kaip 40 kalendorinių dienų nuo pasiūlymų pateikimo termino pabaigos. Pasiūlymų pateikimo terminas gali būti pratęstas. Apie naują pasiūlymų pateikimo terminą pranešama raštu visiems tiekėjams, atsiliepusiems į skelbimą.

VII. APKLAUSA

52. Pirkimai apklausos būdu atliekami šių Taisyklių 18 punkte nustatytais atvejais.

53. Pirkimą apklausos būdu organizuoja ir atlieka pirkimo organizatorius. Subsidijos gavėjo vadovas sprendimu (potvarkiu, nutarimu, įsakymu) turi teisę pirkimą apklausos būdu pavesti organizuoti ir atlikti pirkimo komisijai.

54. Pirkimą atliekant apklausos būdu turi būti kreipiamasi ne mažiau kaip į 3 (tris) tiekėjus, prašant pateikti pasiūlymus pagal subsidijos gavėjo nurodytus reikalavimus.

55. Pasiūlymai vertinami pagal mažiausios kainos vertinimo kriterijų. Vertinami tik tie pasiūlymai, kurie atitinka kvietime pateiktus reikalavimus perkamoms prekėms, paslaugoms ar darbams.

56. Apklausa turi būti atliekama raštu, jei preliminari numatomos sudaryti pirkimo sutarties vertė yra didesnė nei 6 000 (šeši tūkstančiai) eurų be PVM.

57. Prieš vykdant apklausą, Tiekėjų apklausos pažymoje (3 priedas) turi būti nustatyti reikalavimai pirkimo objektui, pasiūlymų vertinimo kriterijai, prekių tiekimo, paslaugų teikimo ar darbų atlikimo pagrindinės sąlygos, apie kurias bus informuojami kviečiami tiekėjai. Tiekėjų apklausos pažyma turi būti užpildyta pasibaigus pasiūlymų pateikimo terminui, bet ne vėliau negu bus pasirašyta pirkimo sutartis.

58. Atliekant apklausą raštu, rengiamas laisvos formos kvietimas, kuriame nurodomi reikalavimai pirkimo objektui (techninė specifikacija), pagrindinės pirkimo sąlygos, reikalavimai pasiūlymo pateikimui, kt. pasiūlymui parengti reikalinga informacija. Tiekėjams turi būti suteiktos galimybės kreiptis dėl pirkimo sąlygų paaiškinimų. Kvietimas siunčiamas tiekėjams paštu, faksu arba elektroniniu paštu.

59. Apklausoje raštu dalyvaujantys tiekėjai, atsakydami į konkretų kvietimą, pasiūlymus turi pateikti raštu. Raštu pasiūlymus gali būti prašoma pateikti elektroniniu paštu, faksu arba vokuose. Pasiūlymas turi būti pasirašytas tiekėjo vadovo ar jo įgalioto asmens.

60. Apklausos raštu rezultatai fiksuojami Tiekėjų apklausos pažymoje.

61. Jei preliminari numatomos sudaryti pirkimo sutarties vertė yra lygi arba mažesnė nei 6 000 (šeši tūkstančiai) eurų be PVM, apklausa gali būti atliekama žodžiu, subsidijos gavėjas gali būti apklausti 1 (vieną) tiekėją.

62. Apklausą atliekant žodžiu, kreipiamasi į tiekėjus žodžiu, prašant pateikti pasiūlymus pagal subsidijos gavėjo nurodytus reikalavimus arba prekės ar paslaugos įsigyjamos jų pardavimo vietoje. Galima pasinaudoti ir viešai tiekėjų pateikta informacija (pvz. reklama internete, spaudoje ir pan.) apie siūlomas prekes, paslaugas ar darbus. Toks informacijos gavimas prilyginamas žodinei tiekėjų apklausai.

63. Pirkimo procedūros Tiekėjų apklausos pažymoje gali būti neaprašomos tuo atveju, jeigu buvo atlikta apklausa žodžiu, kai preliminari numatomos sudaryti pirkimo sutarties vertė lygi arba mažesnė nei 6 000 (šeši tūkstančiai) eurų be PVM. Šiuo atveju pirkimas dokumentuojamas tiek, kiek to reikalauja buhalterinės apskaitos tvarkymą reglamentuojantys teisės aktai – PVM sąskaitoje-faktūroje, sąskaitoje-faktūroje ar kitame buhalterinės apskaitos dokumente.

64. Apklausa laikoma įvykusia, jei gautas bent vienas pasiūlymas, atitinkantis kvietime nurodytas sąlygas.

65. Atliekant pirkimą apklausos būdu, gali būti deramasi dėl pasiūlymo kainos, sąlygų.

66. Derybos vykdomos laikantis šių reikalavimų:

66.1. su kiekvienu tiekėju atskirai deramasi dėl pasiūlymo kainos, sąlygų;

66.2. tretiesiems asmenims negali būti atskleista jokia iš tiekėjo gauta informacija be jo sutikimo, taip pat tiekėjas negali būti informuojamas apie susitarimus, pasiektus su kitais tiekėjais;

66.3. visiems tiekėjams turi būti taikomi vienodi reikalavimai, suteikiamos vienodos galimybės ir pateikiama vienoda informacija. Teikiant informaciją vieni tiekėjai negali būti diskriminuojami kitų naudai;

66.4 derybų eiga turi būti protokoluojama;

66.5. derybos laikomos įvykusiomis, jeigu yra bent vienas tiekėjas, kurio pasiūlymas ir derybų su juo rezultatai atitinka subsidijos gavėjo reikalavimus;

66.6. bendravimas ir keitimasis informacija derybų metu vykdomas tokia pačia forma, kokia buvo prašoma pateikti pasiūlymus.

VIII. PIRKIMO SUTARTIS

67. Pirkimo organizatorius ar pirkimo komisija pirkimo sutartį siūlo sudaryti tam tiekėjui, kurio pasiūlymas pripažintas tinkamiausiu pagal šių Taisyklių nuostatas ir pirkimo dokumentuose nustatytus vertinimo kriterijus.

68. Pirkimo sutartis gali būti sudaroma žodžiu, kai pirkimo sutarties vertė yra lygi arba mažesnė nei 6 000 (šeši tūkstančiai) eurų be PVM.

69. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki pirkimo organizatoriaus ar pirkimo komisijos nurodyto laiko nepasirašo pirkimo sutarties, arba atsisako pasirašyti pirkimo sutartį kvietime bei pasiūlyme nurodytomis sąlygomis, pirkimo organizatorius ar pirkimo komisija siūlo pasirašyti pirkimo sutartį tiekėjui, kurio pasiūlymas yra pirmas po tiekėjo, atsisakiusio pasirašyti pirkimo sutartį.

70. Sudarant pirkimo sutartį negali būti keičiama laimėjusio tiekėjo pasiūlymo kaina ir pirkimo dokumentuose, pasiūlyme ar galutiniame derybų protokole nustatytos pirkimo sąlygos. Pirkimo sutarties sąlygos negali prieštarauti skelbime ir/ar kvietime nurodytai informacijai.

IX. INFORMACIJOS APIE PIRKIMUS TEIKIMAS

71. Pirkimo komisija arba pirkimo organizatorius tiekėjams, dalyvavusiems pirkime, išskyrus atvejus kai pirkimo sutarties vertė yra lygi arba mažesnė nei 6 000 (šeši tūkstančiai) eurų be PVM, ne vėliau kaip per 7 kalendorines dienas raštu praneša apie sprendimą dėl tinkamiausio pasiūlymo arba apie neįvykusį pirkimą. Tiekėjui, kurio pasiūlymas pripažintas tinkamiausiu, ne vėliau kaip per 7 kalendorines dienas raštu praneša apie sprendimą pasirašyti pirkimo sutartį.

72. Subsidijos gavėjas kiekvieną mėnesį teritorinei darbo biržai teikia ataskaitas apie veiklų vykdymą, apie tą mėnesį atliekamus ar atliktus pirkimus (išskyrus atvejus, kai subsidijos gavėjas yra socialinė ar neįgaliųjų socialinė įmonė). Socialinė ar neįgaliųjų socialinė įmonė teritorinei darbo biržai teikia ataskaitas apie veiklų vykdymą, panaudojusi ne mažiau kaip 50 proc. sąmatoje numatytų lėšų, norėdama gauti tarpinį mokėjimą, jei tai numatyta Sutartyje dėl subsidijos išmokėjimo ir panaudojimo tvarkos, ar atlikusi visus pirkimus.

73. Atlikus visus pirkimus, numatytus subsidijos gavėjo sąmatoje, teikiant paraišką (mokėjimo prašymą) subsidijai gauti ar teritorinei darbo biržai pareikalavus, subsidijos gavėjas pateikia toliau nurodytus dokumentus:

73.1. jei vyko konkursas:

73.1.1. subsidijos gavėjo vadovo sprendimo (potvarkio, nutarimo, įsakymo) dėl pirkimo komisijos sudarymo ar pirkimo organizatoriaus paskyrimo (jei pirkimą atliko pirkimo organizatorius) kopiją;

73.1.2. skelbimo ir kvietimų kopijas;

73.1.3. tinkamiausiu pripažinto pasiūlymo kopiją;

73.1.4. pirkimo komisijos protokolų arba pirkimo organizatoriaus sprendimų (jei pirkimą atliko pirkimo organizatorius) kopijas;

73.1.5. pranešimų tiekėjams apie sprendimą dėl tinkamiausio pasiūlymo nustatymo, pirkimo sutarties pasirašymo arba dėl neįvykusio konkurso, kopijas;

73.1.6. pasirašytos pirkimo sutarties kopiją;

73.2. jei vyko apklausa:

73.2.1. subsidijos gavėjo vadovo sprendimo (potvarkio, nutarimo, įsakymo) dėl pirkimo organizatoriaus paskyrimo ar pirkimo komisijos sudarymo (jei pirkimą vykdė komisija) kopiją;

73.2.2. kvietimų kopijas;

73.2.3. tinkamiausiu pripažinto pasiūlymo kopiją;

73.2.4. Tiekėjų apklausos pažymos kopiją. Taisyklių 63 punkte nustatytu atveju PVM sąskaitą-faktūrą, sąskaitą-faktūrą ar kitą buhalterinės apskaitos dokumentą.

73.2.5. pasirašytos pirkimo sutarties kopiją, išskyrus atvejus kai pirkimo sutartis sudaroma žodžiu.

74. Subsidijos gavėjas turi pateikti vadovo ar jo įgalioto asmens parašu ir antspaudu, jeigu antspaudą privalo turėti, patvirtintas 73 punkte nurodytų dokumentų kopijas su lydraščiu.

X. BAIGIAMOSIOS NUOSTATOS

75. Ginčai dėl šių Taisyklių reikalavimų laikymosi sprendžiami derybų būdu. Nepavykus ginčo išspręsti per 20 darbo dienų, ginčai sprendžiami Lietuvos Respublikos teisės aktų nustatyta tvarka.

_____________________

Subsidijų gavėjų, nesančių perkančiosiomis organizacijomis pagal Lietuvos Respublikos viešųjų pirkimų įstatymą, prekių, paslaugų ar darbų pirkimo taisyklės

1 priedas

(Kvietimo pateikti pasiūlymą prekių, paslaugų ar darbų pirkimui forma)

____________________________________________________________________________

(Subsidijos gavėjo pavadinimas arba vardas, pavardė, įmonės kodas arba asmens kodas)

____________________________________________________________________________

(buveinė arba adresas)

____________________________________________________________________________

(telefono ir fakso numeriai, elektroninio pašto adresas)

_______________________________________

(tiekėjo pavadinimas arba vardas, pavardė)

KVIETIMAS PATEIKTI PASIŪLYMĄ

PREKIŲ, PASLAUGŲ AR DARBŲ1 Nurodyti perkamų prekių, paslaugų ar darbų pavadinimą PIRKIMUI

___________________ Nr. ____________

(data)

Pirkimo organizatorius arba pirkimo komisija2 Pasirinkti, atsižvelgiant į tai kam pavesta atlikti pirkimą kviečia Jus dalyvauti_____________________

_______________________________________________ konkurse ir pateikti pasiūlymą.

(konkurso pavadinimas)

I. PIRKIMO OBJEKTAS

1. Pirkimo objekto pavadinimas, trumpas aprašymas.

2. Techninė specifikacija. Perkamų prekių, paslaugų ar darbų savybių, tiekimo sąlygų, terminų ir kitų sąlygų, susijusių su pirkimo objektu, aprašymas. Apibūdinant pirkimo objektą, techninėje specifikacijoje negali būti nurodyta konkreti prekė, gamintojas ar tiekimo šaltinis, standartas, gamybos procesas, prekės ženklas, patentas, kilmės šalis, išskyrus atvejus, kai neįmanoma tiksliai ir suprantamai apibūdinti pirkimo objekto. Šiuo atveju subsidijos gavėjas privalo nurodyti, kad savo savybėmis lygiaverčiai objektai yra priimtini.

3. Informacija, kad draudžiama pateikti alternatyvius pasiūlymus arba pasiūlyme siūlyti tik dalį prekių, paslaugų ar darbų.

4. Esminės pirkimo sutarties vykdymo sąlygos (prekių tiekimo, paslaugų teikimo ar darbų atlikimo terminai, apmokėjimo sąlygos ir kt.).

II. TIEKĖJŲ KVALIFIKACIJA

5. Tiekėjų kvalifikacijos reikalavimai, taip pat ir tiekėjų, teikiančių pasiūlymą jungtinės veiklos sutarties pagrindu, ir kvalifikacijos atitikimą patvirtinantys dokumentai bei informacija, kad kvalifikacijos patvirtinimo dokumentai turi būti pateikti kartu su pasiūlymu (jeigu reikalaujama, kad tiekėjai turi atitikti tam tikrus kvalifikacinius reikalavimus).

III. PASIŪLYMŲ VERTINIMAS

6. Informacija, koks vertinimo kriterijus yra pasirinktas – mažiausios kainos ar ekonomiškai naudingiausio pasiūlymo.

6.1. Jeigu pasirinktas mažiausios kainos vertinimo kriterijus, pasiūlymai gali būti vertinami lyginant bendrą kainą arba lyginant pasiūlymuose nurodytus įkainius. Pasiūlymus vertinti, lyginant bendrą kainą, rekomenduojama, kai pirkimo sąlygose nurodomi tikslūs perkamų prekių, paslaugų ar darbų kiekiai ar apimtys ir sudaromos fiksuotos kainos sutartys. Pasiūlymus vertinti, lyginant pasiūlymuose nurodytus įkainius, rekomenduojama, kai tuo pačiu metu perkamos skirtingos prekės, paslaugos ar darbai iš anksto tiksliai nežinant reikalingų kiekių ar apimčių.

6.2. Jeigu pasirinktas ekonomiškai naudingiausio pasiūlymo vertinimo kriterijus, kvietime pateikiami ekonomiškai naudingiausio pasiūlymo vertinimo kriterijai, jų parametrai, lyginamieji svoriai (balų intervalai) detalizuota pasirinktų kriterijų (išskyrus kainos) balų suteikimo sistema ir ekonomiškai naudingiausio pasiūlymo nustatymo formulės, aprašyta balų skyrimo ir vertinimo procedūra.

IV. PASIŪLYMŲ RENGIMAS

7. Informacija, jog pasiūlymas turi būti pateiktas pagal pridedamą Tiekėjo pasiūlymo prekių, paslaugų ar darbų pirkimui formą (Taisyklių 2 priedas) užklijuotame ir užantspauduotame, jei tiekėjas turi antspaudą, voke. Ant voko turi būti užrašytas pirkimo pavadinimas, tiekėjo pavadinimas ir adresas. Ant voko taip pat turi būti užrašas „Neatplėšti iki (nurodoma vokų su pasiūlymais atplėšimo data)“. Pasiūlymas turi būti pasirašytas tiekėjo ar jo įgalioto asmens.

8. Informacija, kaip turi būti apskaičiuota pasiūlymo kaina.

9. Informacija, jog pasiūlyme turi būti nurodytas minimalus pasiūlymo galiojimo terminas skaičiuojamas nuo pasiūlymų pateikimo termino pabaigos.

10. Pasiūlymo pateikimo vieta, terminas (data, valanda bei minutė) iki kada galima pateikti pasiūlymą (pasiūlymo pateikimo terminas negali būti trumpesnis kaip 14 kalendorinių dienų nuo konkurso paskelbimo regioniniame ar nacionaliniame šalies dienraštyje dienos). Vokų su pasiūlymais atplėšimo vieta, data, valanda bei minutė. Vokų su pasiūlymais atplėšimo data, valanda bei minutė turi sutapti su pasiūlymų pateikimo termino pabaiga. Informacija, kad pasiūlymai konkursui, pateikti pavėluotai, neatplėšiami ir grąžinami juos pateikusiems tiekėjams.

V. KONKURSO SĄLYGŲ PAAIŠKINIMAS

11. Būdai, kuriais tiekėjai gali prašyti pirkimo dokumentų paaiškinimų, taip pat būdai, kuriais subsidijos gavėjas savo iniciatyva gali paaiškinti (patikslinti) pirkimo dokumentus Paaiškinimai (patikslinimai) turi būti pateikti visiems tiekėjams, kuriems yra pateikti pirkimo dokumentai).

12. Subsidijos gavėjo atstovo, įgalioto palaikyti ryšį su tiekėjais, vardas, pavardė, telefono numeris, el. pašto adresas).

VI. VOKŲ SU PASIŪLYMAIS ATPLĖŠIMO PROCEDŪROS

13. Vokų su pasiūlymais atplėšimo vieta, data, valanda ir minutė. Informacija, kad tiekėjai gali dalyvauti vokų atplėšimo procedūroje. Informacija, kad vokų atplėšimo metu tiekėjams ar jų įgaliotiems atstovams bus skelbiamas pasiūlymą pateikusio tiekėjo pavadinimas (vardas, pavardė) bei pasiūlyme nurodyta kaina, o jeigu pasiūlymai yra vertinami ekonomiškai naudingiausio pasiūlymo vertinimo kriterijumi, tai skelbiamos ir pagrindinės techninės pasiūlymo charakteristikos.

Tiekėjo, gavusio šį kvietimą, pateikta informacija bus saugoma ir naudojama tik pirkimo procedūroms atlikti.

Pirkimo komisijos pirmininkas3 Jeigu pirkimą atlieka pirkimo komisija	__________	________________

Pirkimo organizatorius4 Jeigu pirkimą atlieka pirkimo organizatorius	__________	________________

___________________

Subsidijų gavėjų, nesančių perkančiosiomis organizacijomis pagal Lietuvos Respublikos viešųjų pirkimų įstatymą, prekių, paslaugų ar darbų pirkimo taisyklės

2 priedas

(Pasiūlymo prekių, paslaugų ar darbų pirkimui forma)

__________________________________

(dokumentų sudarytojo pavadinimas)

Subsidijos gavėjui ____________________________________________________________

(subsidijos gavėjo pavadinimas arba vardas, pavardė)

_____________________________________________________________________________

(įmonės kodas arba asmens kodas, buveinė arba adresas)

PASIŪLYMAS DĖL __________________________________________PIRKIMO

(pirkimo objekto pavadinimas)

_________________ Nr. ___________

(data)

Pasiūlymas galioja _________ d.

Tiekėjo pavadinimas/vardas, pavardė
Tiekėjo įmonės kodas/verslo liudijimo numeris ir galiojimo laikas/asmens kodas
Juridinio ar fizinio asmens kodas
Tiekėjo buveinė/adresas
Už pasiūlymą atsakingo asmens vardas, pavardė
Telefono, fakso numeris
El. pašto adresas

1. Patvirtiname, kad sutinkame su visomis pirkimo sąlygomis, nustatytomis:

1.1. konkurso skelbime, išspausdintame _____________________________________________;

( leidinio data ir pavadinimas)

1.2. kvietime pateikti pasiūlymą;

1.3. kituose pirkimo dokumentuose.

2. Bendra pasiūlymo kaina__________________________________________.

Į šią kainą įskaičiuotos visos išlaidos ir visi mokesčiai.

3. Mes siūlome šias _____________________________________________________________

(nurodyti siūlomų prekių, paslaugų ar darbų pavadinimus)

Eil. Nr.	Prekės/ių, paslaugos/ų ar darbų pavadinimas	Kiekis	Mato vnt.	Vieneto kaina Eur su PVM	Iš viso kaina Eur su PVM
3.1.
3.2.

4. Teikdami šį pasiūlymą, mes patvirtiname, kad į mūsų siūlomų ________________________

(prekių, paslaugų, darbų pavadinimas)

kainą įskaičiuotos visos pirkimo pardavimo sutarties vykdymo išlaidos ir, kad mes prisiimame riziką už visas išlaidas, kurias teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą.

5. Kartu su pasiūlymu pateikiami šie dokumentai:

Eil. Nr.	Pateiktų dokumentų pavadinimas	Dokumento puslapių skaičius
5.1.
5.2.
5.3.

Tiekėjas ar jo įgaliotas atstovas	______________	________________________

(parašas	(vardas pavardė)

______________

Subsidijų gavėjų, nesančių perkančiosiomis organizacijomis pagal Lietuvos Respublikos viešųjų pirkimų įstatymą, prekių, paslaugų ar darbų pirkimo taisyklės

3 priedas

(Tiekėjų apklausos pažymos forma)

______________________________________________________________

(dokumento sudarytojo pavadinimas)

TIEKĖJŲ APKLAUSOS PAŽYMA

___________Nr._______

(data)

_________________

(vieta)

1. Pirkimo objekto pavadinimas
2. Pirkimo objekto trumpas aprašymas (reikalavimai pirkimo objektui, pasiūlymų vertinimo kriterijus, pagrindinės pirkimo sąlygos ir pan.)
3. Pirkimą atlieka	Pirkimo komisija/pirkimo organizatorius (pasirinkti)
4. Tiekėjų apklausos būdas	Raštu/Žodžiu (pasirinkti)
5. Pirkimo būdo pasirinkimo pagrindas	(nurodyti Taisyklių punktą)
1 tiekėjas	2 tiekėjas	3 tiekėjas
6. Duomenys apie apklaustą/us tiekėją/us	Pavadinimas arba vardas, pavardė

Adresas, telefonas ir kt.

Pasiūlymą pateikusio asmens vardas, pavardė ir pareigos
7. Pasiūlymo pateikimo data
8. Pasiūlymo pateikimo terminas
9. Pasiūlytų prekių, paslaugų ar darbų pavadinimas	Kiekis	Pasiūlymo kaina, eurais su PVM
vieneto	suma	vieneto	suma	vieneto	suma
10. Bendra pasiūlymo kaina
11. Tinkamiausiu pripažinto tiekėjo pavadinimas
12. Pastabos:

Pirkimo organizatorius5 Jeigu pirkimą atliko pirkimo organizatorius	_______________	____________

Pirkimo komisijos pirmininkas6 Jeigu pirkimą atliko pirkimo komisija	_______________	____________

Komisijos nariai	_______________	____________

_______________	____________

____________________